Babelscape/SREDFM huggingface dataset:
Μακάμπι Μπνοθ Ασντόντ

thumb|162px|Το έπαθλο και το κύπελλο του 2012
Η Μακάμπι Μπνοθ Ασντόντ (εβραϊκά: מכבי בנות אשדוד, αγγλικά: "Maccabi Bnot Ashdod"), είναι ισραηλινή επαγγελματική ομάδα καλαθοσφαίρισης γυναικών με έδρα το Ασντόντ. Η ομάδα αγωνίζεται στην EuroCup Γυναικών και το πρωτάθλημα καλαθοσφαίρισης γυναικών του Ισραήλ.
Μάγειρας

μικρογραφία|Μάγειρας
μικρογραφία|Τζουζέππε Αρτσιμπόλντο, "Ο Μάγειρας", 1570
Μάγειρας είναι το άτομο που ασχολείται με την προετοιμασία και το μαγείρεμα των τροφίμων. Στο χώρο της εστίασης,πρόκειται για τον ειδικό στον τομέα τωντροφίμων που εργάζεται σε κουζίνες καταστημάτων (εστιατόρια, μαγειρεία που προσφέρουν ζεστά ή κρύα πιάτα), πλοία, ξενοδοχεία ή άλλες επιχειρήσεις συνεστιάσεων ή μαζικής εστίασης (καντίνες εταιριών, σχολείων και νοσοκομείων), οργανώνει το χώρο και μαγειρεύει τα εδέσματα που θα σερβίρονται στους πελάτες.

Πρόκειται για ένα επάγγελμα που απαιτεί μακροχρόνια, σκληρή περίοδο μαθητείας, με βάρδιες και ωράρια συχνά εξαντλητικά.

Στην Ιταλία για τη λήψη πιστοποίησης για το επάγγελμα του μάγειρα (ή του βοηθού μάγειρα) απαιτείται παρακολούθηση συγκεκριμένων κύκλων μαθημάτων ή η αποπεράτωση συγκεκριμένου εκπαιδευτικού προγράμματος γι' αυτό το είδος επαγγελματικής κατάρτισης, συνήθως σχολείο ξενοδοχειακών επαγγελμάτων.

Στην Ελλάδα, μπορεί να έχει σπουδάσει τη μαγειρική τέχνη στη Σχολή Τουριστικών Επαγγελμάτων (ΣΤΕ), σε ιδιωτικές σχολές μαγειρικής και σε δημόσια ή ιδιωτικά ΙΕΚ. Ο Τεχνικός που έχει μάθει τη μαγειρική τέχνη εμπειρικά μπορεί να παρακολουθήσει μαθήματα μαγειρικής σε ειδικά τμήματα μετεκπαίδευσης που οργανώνει κάθε χρόνο η ΣΤΕ σε διάφορες πόλεις της Ελλάδας. 

Η ιεραρχία από το χαμηλότερο προς το υψηλότερο έχει ως εξής: Γ΄ μάγειρας, Β΄ μάγειρας, Α΄ μάγειρας, βοηθός αρχιμάγειρα, αρχιμάγειρας (σεφ)

Όταν ο όρος "μάγειρας" αναφέρεται στο επάγγελμα του μάγειρα, διαφέρει κατά κανόνα από τον όρο σεφ, καθώς ο δεύτερος αποδίδεται στον αρχιμάγειρα φημισμένων εστιατόριων ή μεγάλων ξενοδοχείων. Η τέχνη αυτή γνώρισε τη δόξα χάρη στο έργο των αρχιμαγείρων που εργάστηκαν στις αυλές των Ευρωπαίων μοναρχών από τον δέκατο όγδοο αιώνα και μετά, και επιπλέον χαίρει μεγάλης εκτίμησης, καθώς συνδέθηκε με τη μορφή του καλλιτέχνη.
Amita

Η Amita είναι ένα εμπορικό σήμα της Coca-Cola HBC AG και έκανε την εμφάνισή της το 1983. Τα προϊόντα της είναι κυρίως χυμοί και είναι διαθέσιμα στην Ελλάδα.  Επίσης διαθέτει και την Amita Motion, από το 1993 σύμφωνα με τον ιστότοπο της 3Ε, ένα φρουτοποτό.
Carrefour Express

Η Carrefour Express είναι μια αλυσίδα καταστημάτων λιανικής πώλησης που ανήκει και διαχειρίζεται ο γάλλος μεταπωλητής Carrefour με τοποθεσίες σε τρεις ηπείρους. Η Carrefour Express δημιουργήθηκε το 2007 για να εδραιώσει όλα τα παντοπωλεία που ανήκουν στην Carrefour παγκοσμίως με ένα όνομα. Το 2010, όλες οι επιχειρήσεις παντοπωλίων στη Γαλλία, συμπεριλαμβανομένων των Marché, Champion και Shopi μετονομάστηκαν σε Express.
Κωνσταντία της Νορμανδίας

Η Κωνσταντία της Νορμανδίας (μεταξύ 1057 και 1061 - 13 Αυγούστου 1090) ήταν κόρη του Γουλιέλμου Α΄ της Αγγλίας και της Ματθίλδης της Φλάνδρας. Ήταν πριγκίπισσα της Αγγλίας από τη γέννησή της και επίσης Δούκισσα της Βρετάνης μέσω του γάμου της με τον Αλαίν Δ΄ της Βρετάνης.
Μαξ Έλμερ

Ο Μαξ Έλμερ ("λατινικό αλφάβητο: Max Ellmer") ήταν Ελβετός αθλητής της αντισφαίρισης που γεννήθηκε στις 6 Ιουλίου 1909 και πέθανε το 1984.
Μιχάλης Διαλυνάς

Ο Μιχάλης Διαλυνάς (1984) είναι Έλληνας δημιουργός κόμικς και εικονογράφος. Στην Ελλάδα, έγινε γνωστός μέσα από ιστορίες με παραμυθιακά στοιχεία, ενώ συνεργαζόμενος με διάφορες μεγάλες εκδοτικές των ΗΠΑ έχει σχεδιάσει ήρωες όπως ο Spider-Man. Με πολλές εγχώριες και ξένες διακρίσεις, ο Διαλυνάς συγκαταλέγεται στους πλέον καταξιωμένους καλλιτέχνες της εγχώριας σκηνής των κόμικς.
Εμμανουέλα Γκαγκλιαρντί

Η Εμμανουέλα Γκαγκλιαρντί ("λατινικό αλφάβητο : Emmanuelle Gagliardi"), γεννημένη στην Γενέβη στις 9 Ιουλίου 1976, είναι Ελβετή πρώην αθλήτρια της αντισφαίρισης .
Εμμανουέλα Ζαρντό

Η Εμμανουέλα Ζαρντό ("λατινικό αλφάβητο : Emanuela Zardo"), γεννημένη στην Μπελινζόνα στις 24 Απριλίου 1970, είναι Ελβετή πρώην αθλήτρια της αντισφαίρισης .

Αγωνίστηκε με την εθνική ομάδα της Ελβετίας στα Φεντ καπ από το 1987 έως το 1996 σε εννέα διοργανώσεις με ρεκόρ 15 νίκες και 15 ήττες.

Η Ζαρντό έφτασε στην υψηλότερη κατάταξη στον αριθμό 27 στις 6 Μαΐου 1991. Έχει αγωνιστεί και στα τέσσερα τουρνουά Γκραμ σλαμ.

Έχει συμμετάσχει για την Ελβετία στους Ολυμπιακούς αγώνες του 1992 όπου αποκλείστηκε στον πρώτο γύρο του απλού και στον δεύτερο του διπλού.
Χάνα Στρατσόνοβα

Η Χάνα Στρατσόνοβα ("λατινικό αλφάβητο : Hana Strachoňová"), γεννημένη στο Μπρνο της Τσεχοσλοβακίας στις 2 Ιανουαρίου 1961, είναι πρώην αθλήτρια της αντισφαίρισης. Αγωνιζόμενη εκπροσώπησε δύο χώρες, την Τσεχοσλοβακία και την Ελβετία.

Ως 17χρονη, το 1978, έπαιξε σε δύο συναντήσεις του Φεντ καπ για την εθνική ομάδα της Τσεχοσλοβακίας, εναντίον της Πορτογαλίας και της Ινδονησίας. Και στις δύο συναντήσεις συνεργάστηκε με την Χάνα Μαντλίκοβα στα διπλά και κέρδισαν και τους δύο αγώνες. 

Στο Γαλλικό Όπεν του 1978 είχε κερδίσει την Ρενάτα Τομάνοβα, νο 9 , για φτάσει στον τρίτο γύρο. Έφτασε στον τρίτο γύρο του Γουίμπλετον το 1979, εκεί διέφυγε στην Ελβετία και τον Νοέμβριο ανακοινώθηκε ότι της είχε χορηγηθεί πολιτικό άσυλο. 

Επέστρεψε στο WTA Tour τον Φεβρουάριο του 1980 κάτω από την ελβετική σημαία. Το έτος αυτό έφτασε στα προημιτελικά στο Kitzbühel και το Άμστερνταμ, και τα πήγε πολύ καλά στο πρωτάθλημα σε χωμάτινο τερέν των ΗΠΑ στην Ινδιανάπολη. Αποχώρησε από το επαγγελματικό τένις το 1984 μετά το Αμερικανικό όπεν.
Τζιμ Μπρόντμπεντ

O Τζιμ Μπρόντμπεντ (1949) είναι Άγγλος ηθοποιός βραβευμένος με Όσκαρ, Χρυσή Σφαίρα και BAFTA.
Αρκάν

Ο Αρκάν (17 Απριλίου 1952 - 15 Ιανουαρίου 2000) ήταν Σέρβος διοικητής παραστρατιωτικής μονάδας στους Γιουγκοσλαβικούς πολέμους, με την Σερβική Φρουρά Εθελοντών, γνωστή ως οι "Τίγρεις του Αρκάν". Το αληθινό του όνομα ήταν Ζέλικο Ραζνάτοβιτς (Serbian Cyrillic: Жељко Ражнатовић, [ʐêːʎko raʐnâːtoʋit͡ɕ]. Ήταν στην λίστα των περισσότερο καταζητούμενων της Ιντερπόλ την δεκαετία του 1970 και του 1980 για ληστείες και δολοφονίες που διαπράχθηκαν σε αρκετές χώρες της Ευρώπης και αργότερα κατηγορήθηκε από τον ΟΗΕ για εγκλήματα κατά της ανθρωπότητας για το ρόλο του κατά τη διάρκεια των πολέμων. Για ορισμένους Σέρβους ήταν πατριώτης και λαϊκός ήρωας.
Μαύρο Τριαντάφυλλο

Το Μαύρο Τριαντάφυλλο (Τουρκικά: "Karagül") είναι τηλεοπτική σειρά τουρκικής παραγωγής του 2013.
Μίρνα Μάζιτς

Η Μίρνα Μάζιτς (κροατικά: "Mirna Mazić", 24 Δεκεμβρίου 1985 -) είναι Κροάτισσα καλαθοσφαιρίστρια του Ολυμπιακού Πειραιώς. Η Μάτζιτς είναι και διεθνής με την Εθνική Κροατίας, με την οποία έχει συμμετάσχει και στους Ολυμπιακούς Αγώνες του Λονδίνου. Έχει πάρει, επίσης, ένα ασημένιο κι ένα χάλκινο στους Μεσογειακούς Αγώνες, του 2005 και του 2009. Αγωνίζεται στη θέση του power forward και βρίσκεται στα 1.88μ.
Ελένη Καπογιάννη

Η Ελένη Καπογιάννη (24 Αυγούστου 1969) είναι Ελληνίδα πρώην αθλήτρια καλαθοσφαίρισης και νυν επαγγελματίας προπονήτρια καλαθοσφαίρισης στην γυναικεία ομάδα του Παναθηναϊκού.
Καρλ Σβάρτσιλντ

Ο Καρλ Σβάρτσιλντ (9 Οκτωβρίου 1873 - 11 Μαΐου 1916) ήταν Γερμανός γιατρός και αστρονόμος. Ήταν ο πατέρας του επίσης αστρονόμου Μάρτιν Σβάρτσιλντ.

Έδωσε την πρώτη ακριβή λύση στις εξισώσεις σχετικότητας του Αϊνστάιν, για την περίπτωση μιας σφαιρικής μη περιστρεφόμενης μάζας, την οποία ολοκλήρωσε το 1915, την ίδια χρονιά που ο Αϊνστάιν εισήγαγε για πρώτη φορά την σχετικότητα. Η λύση του Σβάρτσιλντ, η οποία χρησιμοποιεί τις συντεταγμένες Σβάρτσιλντ και την μετρική Σβάρτσιλντ, οδηγεί σε ένα παράγωγο της ακτίνας Σβάρτσιλντ, το οποίο είναι το μέγεθος ενός οριζόντιου γεγονότος μιας μη-περιστρεφόμενης μαύρης τρύπας.

Ο Σβάρτσιλντ το πέτυχε αυτό ενώ υπηρετούσε στον γερμανικό στρατό κατά την διάρκεια του Α' Παγκοσμίου Πολέμου. Πέθανε το επόμενο έτος από μια αυτοάνοση ασθένεια, την οποία ανέπτυξε ενώ βρισκόταν στο ρωσικό μέτωπο. Διάφορες μορφές της νόσου αυτής επηρεάζουν ανθρώπους Ασκενάζι εβραϊκής καταγωγής.

Ο αστεροειδής 837 του Σβάρτσιλντ ονομάζεται έτσι προς τιμήν του όπως και ο μεγάλος κρατήρας Σβάρτσιλντ, στην άκρη της σελήνης.
1,2-πενταδιένιο

Το 1,2-πενταδιένιο (αγγλικά: "1,2-pentadiene") είναι οργανική χημική ένωση, που περιέχει άνθρακα και υδρογόνο, με μοριακό τύπο C5H8 και ημισυντακτικό τύπο CH3CH2CH=C=CH2. Ανήκει στην ομόλογη σειρά των αλκαδιενίων και στην κατηγορία των αλλενίων.

Το χημικά καθαρό 1,2-πενταδιένιο, στις «κανονικές συνθήκες περιβάλλοντος», δηλαδή σε θερμοκρασία 25 °C και υπό πίεση 1 atm, είναι εξαιρετικά εύφλεκτο υγρό.
Ερρίκος, δούκας του Σλέσβιχ

Ο Ερρίκος, δούκας του Σλέσβιχ ("Heinrich II. (Holstein-Rendsburg)", περί το 1342 - 1375), δούκας του Σλέσβιχ (1364 - 1375) ήταν ο νεώτερος γιος του Βάλντεμαρ Γ΄ της Δανίας ο οποίος ήταν δούκας του Σλέσβιχ ως Βάλντεμαρ Ε΄ και της Ριχάρδις του Σβερίν. Ο μεγαλύτερος αδελφός του πρίγκιπας Βάλντεμαρ (περί το 1338 - 1360) σύμφωνα με επίσημα έγγραφα είχε συνβασιλεύσει με τον πατέρα του, μετά τον πρόωρο θάνατο του (1360) τον αντικατέστησε ο ίδιος ο Ερρίκος. Ο Ερρίκος καταγόταν από τον κλάδο του Άβελ της Δανίας του Οίκου του Έστριντσεν, η θεία του ήταν η Χέλβιγκ του Σλέσβιχ.
Ο Ερρίκος κληρονόμησε τμήματα του δουκάτου του Σλέσβιχ (1364), τα νοτιότερα τμήματα του βασιλείου του είχαν περιέλθει στους κόμητες του Χόλσταϊν, ένα άλλο τμήμα του βασιλείου του περιήλθε στην μητέρα του Ριχάρδις του Σβερίν για να την ενισχύσει κατά την διάρκεια της χηρείας της, στον Ερρίκο έμεινε μόνο ένα μικρό τμήμα. Η περιοχή του βρισκόταν στο επίκεντρο διαμάχης ανάμεσα στον ισχυρό βασιλιά Βάλντεμαρ Δ΄ της Δανίας από τα βόρεια και τους κόμητες Ερρίκο Β΄ (1317-1384) και Νικόλαο (1320-1397) του Χόλσταϊν-Ρέντσμπουργκ από τα νότια, προσπάθησε να μεσολαβήσει ανάμεσα στις αντιμαχόμενες πλευρές και απέτυχε γι'αυτό τον Ιούνιο του 1374 υπέκυψε στις απαιτήσεις του Δανού βασιλιά. Δεν απέκτησε παιδιά και ο κλάδος του Άβελ από τον Οίκο του Έστριντσεν ξεκληρίστηκε με τον θάνατο του.
Κάτω Πλάτανος Αιτωλοακαρνανίας

Ο Κάτω Πλάτανος Αιτωλοακαρνανίας (πρώην Βονώρτα) είναι οικισμός συγκροτημένος σε 6 συνοικίες γειτονικός του Πλατάνου Αιτωλοακαρνανίας και ανήκει στον Δήμο της Ναυπάκτου.

Πρόκειται για ορεινό χωριό σε περιοχή με μεγάλη κλίση, στις ανατολικές πλαγιές του όρους Αλωνάκι σε υψόμετρο 720 μέτρα. Περιβάλλεται από αγροτικές και δασικές εκτάσεις σε υψόμετρο από 680-750 μ περίπου και οι κάτοικοί του ασχολούνται με την γεωργία και την κτηνοτροφία. Ο πληθυσμός του ανέρχεται σε 46 κατοίκους και απέχει από τον Πλάτανο περίπου 5 χλμ. Το χωριό μέσω του τοπικού οδικού δικτύου συνδέεται με την επαρχιακή οδό Ναυπάκτου–Πλατάνου-Ψηλού Σταυρού και την επαρχιακή οδό Θέρμου–Πλατάνου. Απέχει περίπου 27χλμ. από το Θέρμο και 47χλμ. από την Ναύπακτο.

Το χωριό διαθέτει κοινόχρηστους χώρους κοντά στην εκκλησία, στους οποίους περιλαμβάνεται πλατεία, μουσείο λαϊκής τέχνης, γήπεδο μπάσκετ και παιδική χαρά.
Λόραντ Έτβες

Ο Βαρόνος Λόραντ Έτβες ντε Βαζάροσνάμενυ ("Loránd Eötvös de Vásárosnamény" ή "báró Eötvös Loránd Ágoston", 27 Ιουλίου 1848 – 8 Απριλίου 1919), συχνότερα αναφερόμενος ως βαρόνος Ρολάνδος φον Έτβος (Baron Roland von Eötvös) στην ελληνική και αγγλική βιβλιογραφία ήταν Ούγγρος φυσικός, γνωστός σήμερα για το έργο του στη βαρύτητα και στην επιφανειακή τάση, καθώς και για την εφεύρεση του στροφικού εκκρεμούς.
Λιμουζίνα

Μια λιμουζίνα είναι ένα πολυτελές είδος αυτοκινήτου που οδηγείται γενικά από έναν οδηγό και με ένα διαχωριστικό μεταξύ του οδηγού και του θαλάμου επιβατών. Οι λιμουζίνες έχουν συχνά ένα παρατεταμένο μεταξόνιο.

Ήταν αρχικά ένα κλειστό αυτοκίνητο με ανοιχτό κάθισμα οδηγού. Έπειτα προστέθηκε ένας μανδύας και κουκούλα που φορούσαν οι κάτοικοι της περιοχής Λιμουζίν.

Στη σύγχρονη χρήση, μια λιμουζίνα είναι ένα πολυτελές αυτοκινήτο, ειδικά ένα με παρατεταμένο μεταξόνιο. Το εσωτερικό μιας λιμουζίνας μπορεί να έχει επεκταθεί από τον κατασκευαστή ή από μία ανεξάρτητη αμαξοστοιχία. Αυτές οι λιμουζίνες είναι παραδοσιακά μαύρες ή λευκές. Οι λιμουζίνες συνήθως οδηγούνται από επαγγελματίες οδηγούς. Ως η πιο ακριβή μορφή αυτοκινήτων, οι λιμουζίνες συνδέονται πολιτιστικά με τον πλούτο ή την εξουσία και συνήθως αναφέρονται ως παραδείγματα εμφανής κατανάλωσης. Μεταξύ των λιγότερο πλούσιων, οι λιμουζίνες συχνά προσλαμβάνονται κατά τη διάρκεια ειδικών εκδηλώσεων (συνηθέστερα γάμοι, βραδιές και γκρουπ).

Ενώ ορισμένες λιμουζίνες ανήκουν σε άτομα, υψηλόβαθμων πολιτικών, από εταιρείες προς μεταφορές στελεχών και φιλοξενουμένων. Οι περισσότερες λιμουζίνες, ωστόσο, λειτουργούν ως οχήματα ζωγραφικής, προσφέροντας άριστο ανταγωνισμό σε ταξί. Οι κατασκευαστές λιμουζών αγοράζουν αυτοκίνητα αποθεμάτων από τους κατασκευαστές και τα τροποποιούν και τα περισσότερα είναι στις Ηνωμένες Πολιτείες και την Ευρώπη. Λίγες λιμουζίνες πωλούνται σε ιδιώτες. Στις λιμουζίνες, είναι διαθέσιμα υλικά ασφαλείας όπως θωράκιση και αλεξίσφαιρα γυαλιά.
Κρίστιαν Τομάσιους

Ο Κρίστιαν Τομάσιους ("Christian Thomasius", 1 Ιανουαρίου 1655 – 23 Σεπτεμβρίου 1728) ήταν Γερμανός νομικός και φιλόσοφος.
Ερνέστ Σολβέ

Ο Ερνέστ Γκαστόν Ζοζέφ Σολβέ ("Ernest Gaston Joseph Solvay", 16 Απριλίου 1838 – 26 Μαΐου 1922) ήταν Βέλγος χημικός, βιομήχανος και ευεργέτης.

Γεννήθηκε στον δήμο Ρεμπέκ. Η προσβολή του από οξεία πλευρίτιδα τον απέτρεψε από το να σπουδάσει σε πανεπιστήμιο και από την ηλικία των 21 ετών εργαζόταν στο χημικό εργοστάσιο του θείου του.

Το 1861 ανέπτυξε την ομώνυμο μέθοδο Σολβέ για την παραγωγή άνυδρης σόδας από άλμη (πηγή χλωριούχου νατρίου) και ασβεστόλιθο (πηγή ανθρακικού ασβεστίου). Η μέθοδος αυτή αντιπροσώπευε μια βελτίωση σε σχέση με την παλαιότερη μέθοδο Λεμπλάν. Μετά ίδρυσε την εταιρεία Solvay & Cie και έχτισε το πρώτο εργοστάσιό της στο Couillet (σήμερα μέρος του Σαρλερουά) το 1863, ενώ τελειοποίησε περισσότερο τη μέθοδό του μέχρι το 1872, οπότε και την κατοχύρωσε με δίπλωμα ευρεσιτεχνίας. Σύντομα, εργοστάσια που εκμεταλλεύονταν τη μέθοδο Σολβέ ιδρύθηκαν στη Μεγάλη Βρετανία, στις ΗΠΑ, στη Γερμανία και στην Αυστρία. Σήμερα περί τα 70 τέτοια εργοστάσια είναι ακόμα λειτουργικά σε ολόκληρο τον κόσμο.

Η εκμετάλλευση της ευρεσιτεχνίας του, απέφερε στον Σολβέ αρκετό πλούτο, τον οποίο χρησιμοποίησε για ευεργεσίες, όπως την ίδρυση το 1894 του «Ινστιτούτου Κοινωνικών Επιστημών» (ISS) ή Ινστιτούτου Κοινωνιολογίας στο Ελεύθερο Πανεπιστήμιο των Βρυξελλών, όπως και του Διεθνούς Ινστιτούτου Σολβέ. Το 1903 ίδρυσε τη Σχολή Επιχειρήσεων Σολβέ, μέρος του παραπάνω πανεπιστημίου. Το 1911 άρχισε μία σειρά σημαντικών συνεδρίων στη φυσική, των περίφημων Συνεδρίων Solvay στις Βρυξέλλες, στα οποία συμμετείχαν προσωπικότητες όπως οι Μαξ Πλανκ, Μαρία Κιουρί, Ανρί Πουανκαρέ, Άλμπερτ Αϊνστάιν, Νιλς Μπορ, Βέρνερ Χάιζενμπεργκ και Έρβιν Σρέντινγκερ.

Ο Ερνέστ Σολβέ εκλέχθηκε δύο φορές στη βελγική Γερουσία με το Φιλελεύθερο Κόμμα και στο τέλος της ζωής του του απονεμήθηκε ο τιμητικός τίτλος του «Ministre d'État». Οι τοποθεσίες Σολβέι (Solvay) στην πολιτεία της Νέας Υόρκης και Ροζινιάνο Σολβάι (Rosignano Solvay) της επαρχίας του Λιβόρνο, όπου έγιναν οι πρώτες εγκαταστάσεις της μεθόδου Σολβέ στις ΗΠΑ και στην Ιταλία, αντιστοίχως, πήραν το όνομα του Ερνέστ Σολβέ.

Ο Σολβέ απεβίωσε στις Ιξέλλες σε ηλικία 84 ετών και η σορός του βρίσκεται στο εκεί κοιμητήριο.
Γραφείο Πολέμου

thumb|250px|Το πρώην κτίριο του Γραφείου Πολέμου.
Το Γραφείο Πολέμου () ήταν κυβερνητικό τμήμα στο Ηνωμένο Βασίλειο υπεύθυνο για την διοίκηση του Βρετανικού Στρατού την περίοδο μεταξύ 1857 και 1964, όταν οι λειτουργίες του μεταφέρθηκαν στο Υπουργείο Άμυνας.

Μέχρι το 1855 αρκετά ανεξάρτητα γραφεία και πρόσωπα ήταν υπεύθυνα για τις διάφορες πτυχές της διοίκησης του Στρατού. Τα τέσσερα σημαντικότερα ήταν ο Αρχηγός του Επιτελείου των Ενόπλων Δυνάμεων, ο Υπουργός επί του Πολέμου και ο Υπουργός Πολέμου. Οι άλλοι που εκτελούσαν ειδικά καθήκοντα ήταν οι ελεγκτές των λογαριασμών του στρατού, το Ιατρικό Συμβούλιο του Στρατού, το Τμήμα Επιτρόπων, το Συμβούλιο Στρατηγών, ο Γενικός Εισαγγελέας των Ενόπλων Δυνάμεων, η Γενική Επιτροπή Επιθεώρησης, ο Γενικός Ταμίας και το Γραφείο Στέγασης.

Η ονομασία «Γραφείο Πολέμου» αναφέρεται επίσης στο πρώην κτίριο που χρησιμοποίησε το κυβερνητικό τμήμα, που βρίσκεται στο κέντρο του Λονδίνο. Τον Αύγουστο του 2013 είχε ανακοινωθεί πως θα πωλούνταν ώστε να κατασκευαστεί ανοιχτή αγορά στο σημείο.
Κριστίνα Άπλγκεϊτ

H Κριστίνα Άπλγκεϊτ ("Christina Applegate", 25 Νοεμβρίου 1971) είναι Αμερικανίδα ηθοποιός.
Ιβόν Άντερσον

Η Ιβόν Άντερσον (αγγλικά: "Yvonne Anderson", 8 Μαρτίου 1990 -) είναι Αμερικανίδα επαγγελματίας καλαθοσφαιρίστρια, που αγωνίζεται στην Α1 για τον Ολυμπιακό Πειραιώς. Κατά τη θητεία της στο Πανεπιστήμιο του Τέξας, ξεχώρισε για τις ικανότητές της. Αγωνίζεται στη θέση point guard και βρίσκεται στα 1.70. Η Ιβόν είναι η κόρη του προπονητή μπάσκετ, Μάικ Άντερσον.
Ντουριάντεν Καντινεφέντι

Η Ντουριάντεν Καντινεφέντι (Οθ. Τούρκικα:دري عدن الجنس) (Τούρκικα: "Dürrüaden Kadınefendi", 10 Δεκεμβρίου 1867 - 17 Οκτωβρίου 1909) ήταν η τρίτη σύζυγος του σουλτάνου Μωάμεθ Ε΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu İkinci Dürr-i Aden Kadın Efendi Hazretleri
Ολλανδικό πρωτάθλημα ποδοσφαίρου ανδρών 1991-92

Το Ολλανδικό πρωτάθλημα ποδοσφαίρου ανδρών 1991-92 ή αλλιώς η Ερεντιβίζιε 1991-92 ήταν το 36ο πρωτάθλημα Ερεντιβίζιε. Ξεκίνησε στις 17 Αυγούστου 1991 και ολοκληρώθηκε στις 3 Μαΐου 1992.

Πρωταθλήτρια αναδείχθηκε η Αϊντχόφεν για 13η φορά στην ιστορία της, ενώ υποβιβάστηκαν στην Εέρστε Ντιβίζιε οι ΑΝΤΟ Ντεν Χάαγκ, Ντε Χράαφσχαπ και Φένλο. Την είσοδο στο Τσάμπιονς Λιγκ 1992-93 κέρδισε η Αϊντχόφεν, στο Κύπελλο ΟΥΕΦΑ 1992-1993 οι Άγιαξ, Φίτεσε, Χρόνινγκεν, στο Κύπελλο Κυπελλούχων 1992-93 η Φέγενορντ, ενώ στο Κύπελλο Ιντερτότο οι Βάαλβαϊκ και Ντόρντρεχτ.
Βικτόρια Μακόλι

Η Βικτόρια Μακόλι (αγγλικά: "Victoria Macaulay", 7 Αυγούστου 1990 -) είναι Αμερικανίδα επαγγελματίας καλαθοσφαιρίστρια, που αγωνίζεται στην Α1 για τον Ολυμπιακό Πειραιώς. Το 2015, είχε αγωνιστεί και σε ομάδα του Women's National Basketball Association, τη Chicago Sky. Αγωνίζεται ως center και βρίσκεται στα 1.93.
Δυτική Τζακάρτα

μικρογραφία|Άποψη της Δυτικής Τζακάρτα
Η Δυτική Τζακάρτα (Ινδονησιακά: Jakarta Barat) είναι πόλη εντός της Ειδικής Περιφέρεια της Πρωτεύουσας Τζακάρτα στην Ινδονησία. Είχε πληθυσμό 2.278.825 κατοίκων στην Απογραφή του 2010, και το διοικητικό κέντρο είναι το Πούρι Κεμπανγκάν. 

Η Δυτική Τζακάρτα, οριοθετείται από τη Βόρεια Τζακάρτα προς τα βόρεια, τη Κεντρική Τζακάρτα προς τα ανατολικά, τη Νότια Τζακάρτα προς τα νότια, και το Τανγκεράνγκ προς τα δυτικά.
Τομ Φέλτον

Ο 'Τομ Φέλτον' (πλήρες ονομα: "Thomas Andrew Felton", 22 Σεπτεμβρίου 1987) είναι Άγγλος ηθοποιός και μουσικός , γνωστός για τον ρόλο του ως Ντράκο Μαλφόι στην ομώνυμη σειρά ταινιών Χάρι Πότερ. Έκανε το κινηματογραφικό του Ντεμπούτο στον ρόλο του Peagreen Clock στην σειρά "The Borrowers" και ως Louis T. Leonowens στην Ταινία "Anna and the King". Η επίδοση του στις ταινίες "Ο Χάρι Πότερ και ο Ημίαιμος Πρίγκιψ" και "Ο Χάρι Πότερ και οι Κλήροι του Θανάτου - Μέρος 1" του χάρισαν δύο βραβεία MTV Movie Awards για τον καλύτερο κακό το 2010 και 2011.
1,3-πενταδιένιο

Το 1,3-πενταδιένιο (αγγλικά: "1,3-pentadiene") είναι οργανική χημική ένωση, σε δύο (2) γεωμετρικά ισομερή, που περιέχει άνθρακα και υδρογόνο, με μοριακό τύπο C5H8 και ημισυντακτικό τύπο CH3CH=CHCH=CH2. Ανήκει στην ομόλογη σειρά των αλκαδιενίων και στην κατηγορία των διενίων.

Το χημικά καθαρό 1,3-πενταδιένιο, στις «κανονικές συνθήκες περιβάλλοντος», δηλαδή σε θερμοκρασία 25 °C και υπό πίεση 1 atm, είναι άχρωμο και εξαιρετικά εύφλεκτο υγρό.

Αναφέρεται, επίσης, ως πιπερυλένιο, επειδή είναι παράγωγο της πιπερίνης.
Πιερ λε Γκραν

Ο Πιερ λε Γκραν ("Pierre le Grand", στα ελληνικά Πέτρος ο Μέγας) ήταν Γάλλος στρατηγός του 17ου αιώνα. Είναι γνωστός στην ιστορία μόνο από μία πηγή.
Ναζπερβέρ Καντινεφέντι

Η Ναζπερβέρ Καντινεφέντι (Οθ. Τούρκικα:نازبيرفر الرجل) (Τούρκικα: "Nazperver Kadınefendi", 12 Ιουνίου 1870 - 9 Μαρτίου 1929) ήταν η τέταρτη σύζυγος του σουλτάνου Μωάμεθ Ε΄ της Οθωμανικής Αυτοκρατορίας. 

Ο πλήρης τίτλος ήταν: Devletlu İsmetlu Üçüncü Nazperver Kadın Efendi Hazretleri
Ζντένεκ Ζέμλα

Ο Ζντένεκ Ζέμλα ("τσεχικά : Zdeněk Žemla") (6 Νοεμβρίου 1887 - 18 Ιουνίου 1955) ήταν, Βοημός στην καταγωγή, Τσεχοσλοβάκος πρωταθλητής της αντισφαίρισης, γνωστός με το προσωνύμιο "Jánský". Ήταν αθλητής του Ομίλου αντισφαίρισης Πράγας ('Lawn Tennis Clyb Prague"). 

Συμμετείχε στους Ολυμπιακούς Αγώνες της Αθήνας το 1906, εκπροσωπώντας την Βοημία, όπου κέρδισε δύο χάλκινα μετάλλια. Το πρώτο ήταν στο απλό μετά από την νίκη του επί του Μορίς Ζερμό από τη Γαλλία. Το δεύτερο χάλκινο μετάλλιο ήταν στο διπλό ανδρών με συμπαίκτη τον αδελφό του Λάντισλαβ Ζέμλα όταν νίκησαν το ελληνικό ζευγάρι των Κάσδαγλη και Μπαλή.
Λάντισλαβ Ζέμλα

Ο Λάντισλαβ Ζέμλα ("τσεχικά : Ladislav Žemla") (6 Νοεμβρίου 1887, - 18 Ιουνίου 1955) ήταν, Βοημός στην καταγωγή, Τσεχοσλοβάκος πρωταθλητής της αντισφαίρισης, γνωστός με το προσωνύμιο "Rázný". Αδελφοί του ήταν ο επίσης ολυμπιονίκης της αντισφαίρισης Ζντένεκ Ζέμλα και ο Γιάροσλαβ Ζέμλα.

Ήταν ένας από τους καλύτερους παίκτες της αντισφαίρισης της εποχής του, έχοντας κερδίσει τον τίτλο του "Crown Czechs" στο απλό οκτώ φορές και στο διπλό έντεκα φορές. Μετά την ίδρυση της Δημοκρατίας της Τσεχοσλοβακίας, κέρδισε τέσσερις ακόμα τίτλους στο απλό και τέσσερις στο διπλό. Ήταν αθλητής του Ομίλου αντισφαίρισης Πράγας ('Lawn Tennis Clyb Prague").

Κατά τα έτη 1921-1927 παίζει με την Τσεχοσλοβακία στο κύπελλο Ντέιβις σε 23 αγώνες με ρεκόρ 13 νίκες και 10 ήττες).

Στους Ολυμπιακούς Αγώνες του 1906 στην Αθήνα, εκπροσωπώντας την Βοημία, κέρδισε το χάλκινο μετάλλιο στο διπλό με συμπαίκτη τον Ζντένεκ Ζέμλα. Τέσσερα χρόνια αργότερα το 1912 στη Στοκχόλμη πήρε την τέταρτη θέση στο απλό αλλά κέρδισε το κύπελλο για το τέλειο στυλ παιχνιδιού του από τον Σουηδό βασιλιά Γουσταύδο Ε΄. Στους Ολυμπιακούς Αγώνες του 1920 στην Αμβέρσα κέρδισε άλλο χάλκινο μετάλλιο στο μικτό διπλό με συμπαίκτρια την γυναίκα του Μιλάντα Σκρμπκόβα.
Γιάροσλαβ Ζέμλα

Ο Γιάροσλαβ Ζέμλα ("τσεχικά : Jaroslav Žemla") (6 Νοεμβρίου 1887 - 18 Ιουνίου 1955) ήταν, Βοημός πρωταθλητής της αντισφαίρισης. Ήταν πιθανότατα αθλητής του Ομίλου αντισφαίρισης Πράγας ("Lawn Tennis Clyb Prague") όπως και οι αδελφοί του ολυμπιονίκες της αντισφαίρισης Ζντένεκ Ζέμλα και Λάντισλαβ Ζέμλα. 

Συμμετείχε στους Ολυμπιακούς Αγώνες της Αθήνας το 1906. Από κάποιος θεωρήται χωρίς να εκπροσωπεί επίσημα κάποια χώρα, τον αναφέρουν και Ούγγρο, από άλλους ότι εκπροσωπούσε την Βοημία. Στο απλό αντρών αποκλείστηκε στο δεύτερο γύρο από τον Λέων Ζαρίφη με 2-0 αφού πρώτα είχε αποκλείση τον Ούγγρο Κάρολυ Βίτους ("Károly Vitus").
Πάβελ Ματσενόρ

Ο Πάβελ Ματσενόρ ("λατινικό αλφάβητο : Pavel Macenauer") ήταν Τσεχοσλοβάκος πρωταθλητής της αντισφαίρισης. 

Το 1922 είχε συμμετάσχει στο παγκόσμιο πρωτάθλημα αντισφαίρισης σε σκληρό τερέν όπου έφτασε στα προημιτελικά. Το 1925 ήταν δεύτερος στο Διεθνές πρωτάθλημα της Αυστρίας, είχε συμμετάσχει και στο Ρολάν Γκαρός του 1926 όπου έφτασε στον τρίτο γύρο. Στο Πρωτάθλημα αντισφαίρισης Ανατολικής Μεσογείου το 1926 ήταν δεύτερος στο απλό, πρώτος στο διπλό αντρών με συμπαίκτη τον Σόνκα, και δεύτερος στο διπλό μεικτό με συμπαίκτρια την Λένα Σκαραμαγκά.

Στους Ολυμπιακούς αγώνες του 1924 είχε συμμετάσχει στο απλό και αποκλείστηκε στον τρίτο γύρο από τον Αμερικανό Γουίλιαμς. Έχει αγωνιστεί και με την εθνική ομάδα της Τσεχοσλοβακίας στο κύπελλο Ντέιβις από το 1924 εως το 1929 σε πέντε διοργανώσεις με ρεκόρ 9 νίκες και 11 ήττες.
Ντιλφιρίμπ Καντινεφέντι

Η Ντιλφιρίμπ Καντινεφέντι (Οθ. Τούρκικα:زوجة ديلفريب) (Τούρκικα: "Dilfirib Kadınefendi", 1890 - 1952) ήταν η πέμπτη σύζυγος του σουλτάνου Μωάμεθ Ε΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Dördüncü Dil-firib Kadın Efendi Hazretleri
Ολλανδικό πρωτάθλημα ποδοσφαίρου ανδρών 1990-91

Το Ολλανδικό πρωτάθλημα ποδοσφαίρου ανδρών 1990-91 ή αλλιώς η Έρεντιβιζι 1990-91 ήταν το 35ο πρωτάθλημα Έρεντιβιζι. Ξεκίνησε στις 24 Αυγούστου 1990 και ολοκληρώθηκε στις 16 Ιουνίου 1991.

Πρωταθλήτρια αναδείχθηκε η Αϊντχόφεν για 12η φορά στην ιστορία της, ενώ υποβιβάστηκαν στην Ίιρστε Ντιβίζι οι Χέρενφεν και ΝΕΚ. Την είσοδο στο Κύπελλο Πρωταθλητριών 1991-92 κέρδισε η Αϊντχόφεν, στο Κύπελλο ΟΥΕΦΑ 1991-1992 οι Άγιαξ, Χρόνινγκεν και Ουτρέχτη και στο Κύπελλο Κυπελλούχων 1991-92 η Φέγενορντ.
Θεμιστόκλεια

Η Θεμιστόκλεια (γνωστή και ως Αριστόκλεια ή Θεόκλεια) ήταν ιέρεια των Δελφών που έζησε τον 6ο αι. π.Χ.. Υπήρξε δασκάλα του Πυθαγόρα.
Γιόζεφ Μάλετσεκ

Ο Γιόζεφ Μάλετσεκ ("λατινικό αλφάβητο: Josef "Pepa, Pepi, Joe" Maleček") (Πράγα, 18 Ιουνίου 1903 - Μπέιπορτ, Νέα Υόρκη, 26 Σεπτεμβρίου 1986) ήταν Τσεχοσλοβάκος πρωταθλητής της αντισφαίρισης και του χόκεϊ επί πάγου. 

Στο χόκεϊ επί πάγου συμμετείχε με την Τσεχοσλοβακία στους Ολυμπιακούς αγώνες του 1924 που έγιναν στο Σαμονί της Γαλλίας. Τέσσερα χρόνια αργότερα ήταν μέλος της ομάδας της Τσεχοσλοβακίας που συμμετείχε στο τουρνουά χόκεϊ επί πάγου των Ολυμπιακών Αγώνων του 1928 που έγιναν στο Σανκτ Μορίτς. Το 1936 τερμάτισε τέταρτος με την ομάδα της Τσεχοσλοβακίας στο Ολυμπιακό τουρνουά χόκεϊ επί πάγου στο Γκάρμις-Παρτενκίρχεν της Γερμανίας. 

Μετά την κομμουνιστική ανάληψη στην Τσεχοσλοβακία (1948) μετανάστευσε από τη χώρα και αγωνίστηκε στο χόκεϊ σε ομάδες της Ελβετίας και της Γερμανίας έως το 1954 που σταμάτησε.

Στην αντισφαίριση ο Μάλετσεκ αγωνίστηκε τόσο στο Γουίμπλεντον όσο και στο γαλλικό πρωτάθλημα στις αρχές της δεκαετίας του 1930. Εκπροσώπησε επίσης την Τσεχοσλοβακία στο Κύπελλο Ντέιβις
Πυθιάδα

Η Πυθιάδα (αρχαία ελληνικά: "Πυθιάς") ήταν βιολόγος και εμβρυολόγος. Ήταν υιοθετημένη κόρη του Ερμία και σύζυγος του Αριστοτέλη. Λέγεται ότι συνεργάστηκε μαζί του για την συγγραφή μίας εγκυκλοπαίδειας που αντλούσε πληροφορίες από τα δείγματα μικρών ζώων και εντόμων που συνέλεξαν κατά τη διάρκεια του γαμήλιου ταξιδιού τους στην Μυτιλήνη. Επίσης συνεργάστηκαν στην έρευνα για την κατηγοριοποίηση των ζώων. Έκανε μία κόρη που ονομάστηκε και αυτή Πυθιάδα. Πέθανε κάποια στιγμή μετά το 326 π.Χ. στην Αθήνα.
Αδόλφος Η΄ του Χόλσταϊν

Ο Αδόλφος Η΄, κόμης του Χόλσταϊν ή Αδόλφος Α΄ του Σάουμμπουργκ ή Αδόλφος Η΄ του Χόλσταϊν-Ρέντσμπουργκ ("Adolf von Schauenburg", 1401 - 4 Δεκεμβρίου 1459) ήταν δεύτερος γιος του Γεράρδου ΣΤ΄, κόμη του Χόλσταϊν-Ρέντσμπουργκ και της Αικατερίνης-Ελισάβετ των Γουέλφων, κόρης του Μάγκνους Β΄ δούκα του Μπράουνσβαϊγκ-Λύνεμπουργκ-Βόλφενμπυτελ. Ο Αδόλφος καταγόταν από τον κλάδο του Οίκου του Σάουμμπουργκ που κυβέρνησε για πολλούς αιώνες την κομητεία του Χόλσταϊν με τους δούκες υποτελείς του Ρωμαίου αυτοκράτορα. Ο προπάππος του Γεράρδος ο Μέγας ήταν αντιβασιλέας της Δανίας και δέχτηκε το δουκάτο της Νότιας Γιουτλάνδης από το στέμμα της Δανίας ως κληρονομική ηγεμονία. Το δουκάτο χάθηκε από τον Οίκο του Σάουμμπουργκ την περίοδο 1330-1375. Η Μαργαρίτα Α΄ της Δανίας περιόρισε την εξουσία του δούκα (1386, 1414-1440).
Φράγκικο οχύρωμα Καστελίου

Το Φράγκικο οχύρωμα Καστελίου είναι μεσαιωνικό οχυρό κτίσμα, ερείπια του οποίου διασώζονται κοντά στο χωριό Καστέλλι του Δήμου Καλαβρύτων.

Στα νοτιοανατολικά του χωριού, κοντά στο λόφο "Άγιοι Θεόδωροι" όπου και βρίσκονται τα ερείπια του ομώνυμου φρουρίου, υπάρχει ένας ακόμα λόφος στην κορυφή του οποίου υπάρχουν και εκεί ερείπια κτισμάτων των υστεροβυζαντινών χρόνων (1204 μ.Χ. - 1453 μ.Χ.). Είναι ορατά τα θεμέλια ενός κτιρίου διαστάσεων 3,50 μ. × 3,50 μ. που πρέπει να ήταν πύργος, και τα ίχνη μιας δεξαμενής. Στη βόρεια πλευρά του λόφου, που εφάπτεται της Επαρχιακής οδού Καλαβρύτων - Πριολίθου - Κλειτορίας, υπάρχει και πηγή.

Στον ίδιο χώρο έχει εντοπιστεί κεραμική ακόμα και της Νεολιθικής περιόδου.
Κρίστοφ Γκούντερμαν

Ο Κρίστοφ Γκούντερμαν ("Christoph Gudermann", 25 Μαρτίου 1798 – 25 Σεπτεμβρίου 1852) ήταν Γερμανός μαθηματικός, γνωστός για την εισαγωγή της ομώνυμης συναρτήσεως και της έννοιας της ομοιόμορφης συγκλίσεως. Υπήρξε επίσης ο δάσκαλος του μεγάλου μαθηματικού Καρλ Βάιερστρας, στον οποίο άσκησε μεγάλη επίδραση το μάθημα του Γκούντερμαν για τις ελλειπτικές συναρτήσεις το 1839-1840, το πρώτο τέτοιο μάθημα που διδάχθηκε ποτέ σε οποιοδήποτε ίδρυμα.
Οράτσιο Μπενέβολι

Ο Οράτσιο Μπενέβολι (Ρώμη, 19 Απριλίου 1605 - Ρώμη, 17 Ιουνίου 1672) ήταν Ιταλός συνθέτης.
Παντσανέλλα

μικρογραφία|Συστατικά Παντσανέλλας
Η παντσανέλλα, που ονομάζεται επίσης "πανσανέλα" ή "πανμόλε" ή "πανμόλο" ή "ψωμί " ενετζούπο ", είναι ένα τυπικό πιάτο της κεντρικής Ιταλίας (Τοσκάνη, Μάρκε, Ούμπρια και Λάτσιο)
Αλονζανφάν

To Αλονζανφάν (πρωτότυπος τίτλος: Allonsanfàn) είναι ιταλική ταινία του 1974 σε σκηνοθεσία και σενάριο των αδερφών Ταβιάνι. Ο τίτλος της ταινίας προέρχεται από τις δύο πρώτες λέξεις της Μασσαλιώτιδας (Allons enfants).
Οίκος του Σάουμμπουργκ

Ο Οίκος του Σάουμμπουργκ ήταν μια δυναστεία Γερμανών κυβερνητών, γνωστών με το όνομα αυτό από το 1485. Η οικογένεια κυβέρνησε την κομητεία του Χόλσταϊν και τις υποπεριοχές της όπως Χόλσταϊν-Ιτσεχό, Χόλσταϊν-Κίελο, Χόλσταϊν-Πίνεμπεργκ, Χόλσταϊν-Πλεν, Χόλσταϊν-Ζέγκεμπεργκ, Χόλσταϊν-Ρέντσμπουργκ και τα τελευταία χρόνια το δουκάτο του Σλέσβιχ. Οι Σάουμμπουργκ προέρχονταν από το κάστρο του Σάουμμπουργκ κοντά στον ποταμό Βέζερ. Οι ιδιοκτήτες του κάστρου ονόμαζαν τον εαυτό τους λόρδους και αργότερα κόμητες, ενώ ο Αδόλφος Α΄ ορίστηκε πρώτος λόρδος του Σάουμμπουργκ (1106).
Το 1110 ο Αδόλφος Α΄, λόρδος του Σάουμμπουργκ ορίστηκε από τον Λοθάριο, δούκα της Σαξονίας, κάτοχος του Χόλσταϊν και του Στόρμαρν, με το Αμβούργο ως δώρο. 
Το Χόλσταιν βρισκόταν υπό την κατοχή της Δανίας μετά τη "μάχη του Στέλαου" (1201), αλλά ανακαταλήφθηκε από τους κόμητες του Σάουμμπουργκ και τους συμμάχους τους μετά τη δεύτερη μάχη του Στέλαου (1227).
Μετά τον θάνατο του κόμητος Όθωνα Ε΄ (1640) χωρίς να αφήσει απογόνους, ο Οίκος του Σάουμμπουργκ εξέλιπε και η κομητεία του Χόλσταϊν-Πίνεμπεργκ ενσωματώθηκε με το δουκάτο του Χόλσταϊν. Η περιουσία της κομητείας του Σάουμμπουργκ διανεμήθηκε στα τρία: το πρώτο ενσωματώθηκε με το πριγκιπάτο του Λύνεμπουργκ, το δεύτερο με την κομητεία του Σάουμμπουργκ-Λίππε και το τρίτο συνέχισε με την ονομασία κομητεία του Σάουμμπουργκ και κυβερνήθηκε από την Έσση-Κάσσελ.
Ντέιβιντ Τ. Φρέντλι

Ο Ντέιβιντ Τ. Φρέντλι (αγγλικά: "David T. Friendly", 1 Μαΐου 1956 -) είναι Αμερικανός παραγωγός, κυρίως, του κινηματογράφου. Περισσότερο γνωστός είναι ως συμπαραγωγός της αμερικανικής ταινίας "Little Miss Sunshine", μέσω της οποίας έλαβε και υποψηφιότητα για Όσκαρ Καλύτερης Ταινίας, καθώς και BAFTA Καλύτερης Ταινίας. Πέρα από την προαναφερθείσα ταινίας, έχει συμμετάσχει στην παραγωγή, μεταξύ άλλων, και στα "Big Momma's House 2" (2006), "Meet Dave" (2008) και "Big Mommas: Like Father, Like Son" (2011).

Η σταδιοδρομία του ξεκίνησε στον κλάδο της δημοσιογραφίας, γράφοντας στο "Newsweek", το 1978. Το 1985, μετακινήθηκε στους "Los Angeles Times", όπου έγραφε για την κινηματογραφική βιομηχανία. Το 1987, οι ιδρυτές της Imagine Entertainment, τον προσέγγισαν και έπεισαν να γίνει αντιπρόεδρος της εταιρείας στο κινηματογραφικό τμήμα της. Το 1994, έγινε πρόεδρος της εταιρείας Davis Entertainment. Κατόπιν, άνοιξε τη δική του εταιρεία, ονόματι "Friendly Productions", με πρώτη παραγωγή να είναι το "Here on Earth" (2000). Ο Φρέντλι είναι νυμφευμένος με τη γνωστή μοντέρ, Πρισίλια Νεντ-Φρέντλι. Είναι, επίσης, γιος του Φρεντ Γ. Φρέντλι, ο οποίος ήταν πρόεδρος στις ειδήσεις του CBS, από το 1964 έως το 1966.
Λιούις Σκοτ

Ο Λιούις Σκοτ ("Lewis Scot") ήταν Άγγλος πειρατής, ο οποίος ήταν ο πρώτος Άγγλος που έκανε επιδρομές σε ισπανικούς παράκτιους οικισμούς στην Καραϊβική και τις Δυτικές Ινδίες κατά τα μέσα του 17ου αιώνα.

Ο Λιούις Σκοτ δεν κούρσευε μονάχα πλοία, αλλά κυρίευσε και λεηλάτησε ολόκληρη πόλη. Είναι ιδιαίτερα γνωστός για την επιδρομή του στην πόλη Καμπέτσε στη χερσόνησο Γιουκατάν του Μεξικού. Ύστερα ζήτησε λύτρα για να μην την κάψει. Αφού έλαβε τα λύτρα, λέγεται ότι αποχώρησε στην Τορτούγα (Αϊτή).
Γκεραρντέλο ντα Φιρέντσε

O Γκεραρντέλο ντα Φιρέντσε, ή αλλιώς Νίκολο ντι Φραντσέσκο (1320/1325 – 1362 ή 1363), ήταν Ιταλός συνθέτης που ανήκε στη νέα μουσική της Ars nova.
Ιγνωστικισμός

Ο Ιγνωστικισμός ή ιγθεϊσμός υποστηρίζει ότι η γνώση που αφορά στην πραγματικότητα του Θεού είναι εντελώς άκαρπη. Αυτή η άποψη έρχεται σε άμεση σύγκρουση με τις συμβατικές διδασκαλίες των μονοθεϊστικών θρησκειών, όπως του Ιουδαϊσμού, του Χριστιανισμού, του Ισλάμ και της Μπαχάι Πίστης. Ο Ιγνωστικισμός είναι η άποψη ότι κάθε θεολογική γνώμη υποθέτει υπερβολικά πολλά πράγματα για την έννοια του Θεού, αλλά και άλλων θεολογικών εννοιών, όπως της πίστης, της πνευματικότητας, του Παραδείσου, της Κόλασης, της μετά θάνατον ζωής, της καταδίκης, της σωτηρίας, της αμαρτίας και της ψυχής.

Την ιδέα, ίσως, την περιγράφει με τον καλύτερο τρόπο ο Γερμανός συγγραφέας Έκχαρτ Τόλε, αν και δεν χρησιμοποιεί την λέξη "ιγνωστικός" για να περιγράψει την οπτική του γωνία:

«Η λέξη "Θεός'" έχει χάσει το νόημά της, μέσα από τα χιλιάδες χρόνια της λανθασμένης χρήσης της. Τη χρησιμοποιώ κι εγώ κάποιες φορές, αλλά με μέτρο. Όταν αναφέρομαι στη λανθασμένη χρήση της, εννοώ ότι άνθρωποι, που δεν έχουν ποτέ τους ούτε κοιτάξει στη σφαίρα του ιερού, στην απεραντοσύνη της λέξης, τη χρησιμοποιούν με τέτοια βεβαιότητα, σαν να ξέρουν για τι ακριβώς μιλάνε. Ή το αντιμάχονται, σαν να ξέρουν τι ακριβώς είναι αυτό που αρνούνται. Αυτή η λανθασμένη χρήση αποτελεί έναυσμα για την ύπαρξη παράλογων πεποιθήσεων, ισχυρισμών κι εγωιστικών ψευδαισθήσεων, όπως το "Ο Θεός μου/μας είναι ο μοναδικός αληθινός Θεός και ο δικός σου/σας Θεός είναι λάθος", ή τη διάσημη φράση του Νίτσε: "Ο Θεός είναι νεκρός"».

Ο Τόλε συνεχίζει, λέγοντας ότι, γλωσσολογικώς, η λέξη «Θεός» έχει αποκτήσει μια κλειστή έννοια.

«Τη στιγμή που θα ειπωθεί η λέξη, δημιουργείται μια νοητική εικόνα... για κάτι ή για κάποιον έξω από εσένα... Ούτε η λέξη "Θεός" ούτε η λέξη "Ων" ούτε καμία άλλη λέξη μπορεί να χαρακτηρίσει ή να εξηγήσει την απερίγραπτη πραγματικότητα πίσω από τη λέξη, οπότε το μόνο σημαντικό ερώτημα είναι εάν η λέξη λειτουργεί ως βοήθημα ή ως εμπόδιο, στο να σου επιτρέψει να βιώσεις αυτό στο οποίο αναφέρεται. Αναφέρεται σε κάτι μεγαλύτερο, μεγαλύτερο από αυτήν, σε μια υπερβατική πραγματικότητα, ή δανείζει τον εαυτό της πολύ συχνά, ώστε να εξελίσσεται σε τίποτα παραπάνω από μια ιδέα στο κεφάλι σου που εσύ πιστεύεις, ένα νοητικό είδωλο;».
Χέραντ του Λάντσμπεργκ

Η Χέραντ του Λάντσμπεργκ ("Herrade de Landsberg", 1130 - 25 Ιουλίου 1195) ήταν Αλσατή μοναχή και ηγουμένη στο Αββαείο του Χόχενμπεργκ. Συνέγραψε την εικονογραφημένη εγκυκλοπαίδεια "Hortus Deliciarium" (Ο Κήπος των Απολαύσεων). Θεωρείται πρωτοπόρα στους τομείς της γυναικείας εκπαίδευσης και τέχνης.
Φάννυ Καντέο

Η Φάννυ Καντέο (ιταλικά: Stefania "Fanny" Cadeo, γεννημένη στη Λαβάνια στις 11 Σεπτεμβρίου 1970) είναι Ιταλίδα ηθοποιός, μοντέλο, τηλεοπτική προσωπικότητα και τραγουδίστρια..
Αντόνιο Καντρέβα

O Αντόνιο Καντρέβα (1987) είναι Ιταλός ποδοσφαιριστής που αγωνίζεται στη Σαμπντόρια και στην Εθνική Ιταλίας στη θέση του μέσου.
Ρόντερικ Μέντσελ

Ο Ρόντερικ Μέντσελ ("λατινικό αλφάβητο : Roderich Ferdinand Ottomar Menzel") (13 Απριλίου 1907 – 17 Οκτωβρίου 1987), ήταν Τσεχοσλοβάκος, μέλος της Γερμανικής μειονότητας, πρωταθλητής της αντισφαίρισης, δημοσιογράφος και συγγραφέας.
Ιράν Καστίγιο

H Ιράν Καστίγιο ("Irán Castillo Pinzón", 4 Ιανουαρίου 1977 -) είναι Μεξικανή ηθοποιός και τραγουδίστρια.

Η καριέρα της ξεκίνησε τη δεκαετία του 1990, μετά από τους ρόλους της στις τηλενουβέλες "Agujetas de color de rosa", "Confidente de Secundaria" και "Preciosa".
Φέρενς Μαρσαλέκ

Ο Φέρενς Μαρσαλέκ ("τσεχικά : František Maršálek") (23 Ιουλίου 1902-10 Μαρτίου 1981), ήταν Τσεχοσλοβάκος πρωταθλητής της αντισφαίρισης. 

Στην καριέρα του έγινε δύο φορές πρωταθλητής Τσεχοσλοβακίας στο διπλό, το 1930 με τον Νοβότνι και ένα χρόνο αργότερα με τον Πάβελ Ματσενόρ. Πρώτος του σύλλογος του ήταν ο TK Precolor Přerov.

Μεταξύ 1931 και 1936, έπαιξε έξι σεζόν για την τσεχοσλοβακική ομάδα στο Κύπελλο Ντέιβις με ρεκόρ 11 νίκες και 3 ήττες. Ο ίδιος έπαιξε δύο φορές τον πρώτο γύρο το 1931 στο Γουίμπλεντον και το 1932 στο γαλλικό πρωτάθλημα.

Στο Πρωτάθλημα αντισφαίρισης Ανατολικής Μεσογείου το 1929 ήταν πρώτος στο διπλό αντρών με συμπαίκτη τον Σόνκα, το 1930 ήταν δεύτερος στο απλό, και πρώτος στο διπλό με συμπαίκτη τον Γιόζεφ Μαλετσέκ.
Άγια Ιριζούκι

Άγια Ιριζούκι (Ιαπ. , "Aya Irizuki)", (6 Ιουλίου 1983) είναι Ιαπωνίδα ηθοποιός και χορεύτρια Μπούτοχ.
Αντρέα Μπελότι

Ο Αντρέα Μπελότι ("Andrea Belotti", 20 Δεκεμβρίου 1993) είναι Ιταλός ποδοσφαιριστής που αγωνίζεται ως επιθετικός στην Τορίνο και στην Εθνική Ιταλίας.
Stalking Cat

Ο Stalking Cat (γεννημένος ως Ντένις Άνβερ (αγγλικά: "Dennis Anver"), 27 Αυγούστου 1958 - 5 Νοεμβρίου 2012) ήταν ένας Αμερικανός, ο οποίος έγινε ιδιαίτερα γνωστός για τα σωματική του τροποποίηση, προσπαθώντας να μοιάσει εμφανισιακά με τίγρη. Υπέστη 14 χειρουργικές επεμβάσεις για αυτόν σκοπό, και γράφτηκε στο βιβλίο Guiness ως ο «άνθρωπος με τη μονιμότερη εμφάνιση/μεταμόρφωση σε εμφάνιση ζώου». Ο Άνβερ καταγόταν από τις ιθαγενείς φυλές της Αμερικής Λακότα και Χιούρον. Το όνομά "Stalking Cat" το πήρε, όταν ήταν ακόμα παιδί, από έναν θεραπευτή της φυλής του.

Γεννημένος στο Μίσιγκαν, ξεκίνησε τις πρώτες μετατροπές της εξωτερικής του εμφάνισης κατά τη δεκαετία του 1980. Σε μία συνέντευξή του, δήλωσε, πως κατά την αρχαία παράδοση των Χιούρον, οι άνθρωποι άλλαζαν την εμφάνισή τους, μοιάζοντας στο τοτέμ τους, το δικό του τοτέμ, συγκεκριμένα, ήταν η θηλυκή τίγρης. Αργότερα, έγινε πολύ γνωστός στην κοινότητα Furry fandom, όπου συμμετείχε σε διάφορα συνέδρια. Στις 5 Νοεμβρίου του 2012, βρέθηκε νεκρός στο γκαράζ του, ενώ μερικές μέρες αργότερα, ο θάνατός του αποδόθηκε στην αυτοκτονία.
Τοκαντίνς

Το Τοκαντίνς (πορτογαλικά: "Tocantins") είναι πολιτεία στην κεντρική Βραζιλία. Συνορεύει δυτικά με την πολιτεία Μάτο Γκρόσο, βορειά με την Παρά και Μαρανιάο, ανατολικά με την Πιαουί και Μπαΐα και νότια με την Γκοϊάς. Διοικητικό κέντρο της πολιτείας είναι η πόλη Πάλμας.

Το μεγαλύτερο μέρος της πολιτείας καταλαμβάνει η οικολογική περιοχή Σερράδο. Το όνομα της πολιτείας προέρχεται από το όνομα του ομώνυμου ποταμού και σημαίνει "«το ράμφος του τουκάν»" στην γλώσσα τούπι.
Το Κάλεσμα 2

Το Κάλεσμα 2 "(αγγλικά: The Conjuring 2)" είναι μια αμερικανική υπερφυσική ταινία τρόμου του 2016, σε σκηνοθεσία του Τζέιμς Γουάν. Το σενάριο είναι από τους Chad Hayes, Carey W. Hayes, Wan και David Leslie Johnson. Είναι η συνέχεια του Το Κάλεσμα του 2013 και αποτελεί τη τρίτη ταινία μέσα στο Σύμπαν Του Καλέσματος "(The Conjuring Universe)". Ο Πάτρικ Ουίλσον και η Βέρα Φερμίγκα επαναλαμβάνουν τους ρόλους τους ως παραφυσικοί ερευνητές και συγγραφείς Εντ και Λορέιν Γουόρεν από την πρώτη ταινία. Η ταινία ακολουθεί τους Γουόρενς καθώς ταξιδεύουν στο Ηνωμένο Βασίλειο για να βοηθήσουν την οικογένεια Χόντσον, η οποία βιώνει βιώνει παραφυσικά γεγονότα στο σπίτι της, στο Ένφιλντ του Λονδίνου το 1977, η οποία αργότερα έγινε γνωστή ως Enfield poltergeist.

Τον Ιούλιο του 2013, πριν από την κυκλοφορία της πρώτης ταινίας, αναφέρθηκε ότι η New Line Cinema είχε ήδη αναπτύξει ένα σίκουελ με την Φερμίγκα και τον Ουίλσον να έχουν υπογράψει για να επαναλάβουν τους ρόλους τους. Μέχρι τον Οκτώβριο του 2014, ανακοινώθηκε ότι ο Γουάν θα επέστρεφε για να σκηνοθετήσει τη συνέχεια και θα έκανε την πρώτη του συνεισφορά ως συγγραφέας στο σενάριο. Η κύρια μαγνητοσκόπηση ξεκίνησε τον Σεπτέμβριο του 2015 στο Λος Άντζελες και ολοκληρώθηκε τον Δεκέμβριο του 2015 στο Λονδίνο.

Το Κάλεσμα 2 έκανε την παγκόσμια πρεμιέρα του στο TCL Chinese Theatre στις 7 Ιουνίου 2016 και κυκλοφόρησε θεατρικά στις Ηνωμένες Πολιτείες στις 10 Ιουνίου 2016, από την Warner Bros. Pictures και τη New Line Cinema. Η ταινία έλαβε γενικά θετικές κριτικές από γνωστούς κριτικούς - οι οποίοι επαίνεσαν τις ερμηνείες, την σκηνοθεσία του Γουάν, το σενάριο, την ατμόσφαιρα και τη μουσική δημιουργία του Τζόζεφ Μπιζάρα - και κέρδισε πάνω από 320 εκατομμύρια δολάρια παγκοσμίως. Ένα spin-off πρίκουελ, Η Καλόγρια, κυκλοφόρησε στις 7 Σεπτεμβρίου 2018. Ένα τρίτο σίκουελ, The Conjuring: The Devil Made Me Do It, έχει προγραμματιστεί να κυκλοφορήσει στις 4 Ιουνίου 2021.
Setra S 431 DT

Το Setra S 431 DT είναι διώροφο τουριστικό λεωφορείο και κατασκευάζεται από την γερμανική εταιρεία Setra, από το 2001.
Άλμπερτ Μπέργκερ

O Άλμπερτ Μπέργκερ (αγγλικά: "Albert Berger") είναι Αμερικανός παραγωγός, κυρίως, του κινηματογράφου. Περισσότερο γνωστός είναι για τη συμπαραγωγή του στις ταινίες "Little Miss Sunshine" (2006) και "Nebraska" (2013), για τις οποίες υπήρξε υποψήφιος για Όσκαρ Καλύτερης Ταινίας. Εκτός από αυτές τις ταινίας έχει συμμετάσχει στην παραγωγή, μεταξύ άλλων, και στις ταινίες "Election" (1999), "Cold Mountain" (2003) και "Κρυφές Επιθυμίες" (2006). Εκτός από τον κινηματογράφο, έχει ασχοληθεί και με την τηλεόραση, όπως για παράδειγμα, στην τηλεοπτική σειρά του HBO, "The Leftovers", στην οποία υπήρξε co-executive producer.
Δουκάτο του Σλέσβιχ

Το Δουκάτο του Σλέσβιχ (δανικά: "Hertugdømmet Slesvig", γερμανικά: "Herzogtum Schleswig") στην νότια Γιουτλάνδη, έδρα των Δουκών του Σλέσβιχ επεκτεινόταν σε μια έκταση περίπου 60 χιλιόμετρα βόρεια και 70 χιλιόμετρα νότια από τα σημερινά σύνορα μεταξύ της Δανίας και της Γερμανίας. Η περιοχή διανεμήθηκε το 1920 στις δυο χώρες, το νότιο Σλέσβιχ προσαρτήθηκε στην Γερμανία και το βόρειο Σλέσβιχ στην Δανία. Η περιοχή έχει τεράστια εμπορική σημασία επειδή συνδέει την Βαλτική Θάλασσα και την Ρωσία με τις Ατλαντικές ακτές μέσω του Ρήνου. 
Τον 14ο αιώνα ο πληθυσμός του Σλέσβιχ άρχισε να χρησιμοποιεί την Γερμανική γλώσσα αλλά τα σύνορα του κρατιδίου παρέμειναν σταθερά μέχρι το 1800, ο πληθυσμός των πόλεων άρχισε σταδιακά από τότε να γίνεται Γερμανικός. 
Την εποχή των Βίκινγκ το Χάιταμπου έγινε το κορυφαίο εμπορικό κέντρο στην Σκανδιναβία με την κατασκευή μιας μεγάλης σειράς οχυρώσεων, οι μεγάλες επεκτάσεις το 737 ήταν ένδειξη για την ύπαρξη ενός ισχυρού Δανικού βασιλείου. Τον Μάιο του 1931 επιστήμονες από το Εθνικό Μουσείο της Δανίας ανήγγειλαν την ανακάλυψη 18 τάφων Βίκινγκ με τα οστά 18 ανδρών, οι σκελετοί έδειξαν ότι ήταν περισσότερο εύσωμοι από τους σημερινούς Δανούς. Ο κάθε τάφος είχε κατεύθυνση από την ανατολή προς την δύση, τα σώματα τοποθετήθηκαν σε ξύλινα φέρετρα αλλά τα σιδερένια νύχια παρέμειναν. Στις αρχές του μεσαίωνα το δουκάτο του Σλέσβιχ αποτελούσε τα εδάφη του αρχαίου βασιλείου της Δανίας, η νεώτερη Δανία σχηματίστηκε από τις κατακτήσεις των Βίκινγκ τον 8ο - 10ο αιώνα.
Κάθλιν Τέρνερ

H Κάθλιν Τέρνερ ("Mary Kathleen Turner", 19 Ιουνίου 1954) είναι Αμερικανίδα ηθοποιός.
Γκαλ Γκαντότ

Η Γκαλ Γκαντότ-Βαρσάνο (εβραϊκά: גל גדות‎‎, 30 Απριλίου 1985) είναι Ισραηλινή ηθοποιός του κινηματογράφου και της τηλεόρασης και μοντέλο. Περισσότερο γνωστή για τον ρόλο της ως Wonder Woman στις ταινίες του Εκτεταμένου Σύμπαντος της DC: "Batman v Superman: Η Αυγή της Δικαιοσύνης" (2016) και "Wonder Woman" (2017), ενώ συμπρωταγωνίστησε και στην ταινία της DCEU: "Η Λεγεώνα της Δικαιοσύνης". Άλλος της γνωστός ρόλος ήταν ως Gisele Yashar στο franchise "The Fast and the Furious". 

Γεννημένη στο Πετάχ Τίκβα, ξεκίνησε, αρχικά, στρατιωτική καριέρα, η οποία σταμάτησε όταν ήταν 20 ετών. Στα 18 της ωστόσο, ασχολήθηκε παράλληλα και με το μόντελινγκ, κερδίζοντας το 2004, τον τίτλο της Μις Ισραήλ. Μετά τα 20 της, παρακολούθησε μαθήματα νομικής. Μερικά χρόνια χωρίς επιτυχία στον κινηματογράφο πέρασαν έως το 2009, όπου ήρθε η πρώτη της μεγάλη επιτυχία με το 4ο franchise "The Fast and the Furious". Η Γκαντότ είναι παντρεμένη, από το 2008 κι έχει αποκτήσει και δύο κόρες.
Αντουάν Ζερόμ Μπαλάρ

Ο Αντουάν Ζερόμ Μπαλάρ ("Antoine Jérôme Balard", 30 Σεπτεμβρίου 1802 – 30 Απριλίου 1876) ήταν Γάλλος χημικός, ένας από τους δύο επιστήμονες που πιστώνονται με την ανακάλυψη του βρωμίου.
Εζέν-Ανατόλ Ντεμαρσέ

Ο Εζέν-Ανατόλ Ντεμαρσέ ("Eugène-Anatole Demarçay", 1 Ιανουαρίου 1852 – 5 Μαρτίου 1903) ήταν Γάλλος χημικός.

Ο Ντεμαρσέ σπούδασε με καθηγητή τον Ζαν-Μπατίστ Ντυμά. Κατά τη διάρκεια ενός πειράματος, μία έκρηξη είχε ως αποτέλεσμα να χάσει την όρασή του από το ένα μάτι.

Ο Ντεμαρσέ ήταν ειδικός στη φασματοσκοπία. Το 1896 συνειδητοποίησε ότι κάποια δείγματα του προσφάτως ανακαλυφθέντος χημικού στοιχείου σαμαρίου περιείχαν και ένα άλλο, άγνωστο στοιχείο της ύλης, το οποίο κατόρθωσε να απομονώσει πέντε χρόνια αργότερα, το 1901, και το ονόμασε ευρώπιο προς τιμή της ευρωπαϊκής ηπείρου.

Το 1898 χρησιμοποίησε τις δεξιότητές του στη φασματοσκοπία για να βοηθήσει τη Μαρία Κιουρί να επιβεβαιώσει ότι είχε ανακαλύψει το στοιχείο ράδιο.
Μάρτιν Χάινριχ Κλάπροτ

Ο Μάρτιν Χάινριχ Κλάπροτ ("Martin Heinrich Klaproth", 1 Δεκεμβρίου 1743 – 1 Ιανουαρίου 1817) ήταν Γερμανός χημικός που ανεκάλυψε τα στοιχεία της ύλης ουράνιο (το 1789), ζιρκόνιο (το 1789) και δημήτριο (το 1803).
Φρανσουά λ'Ολονναί

Ο Φρανσουά λ'Ολονναί ("François l'Olonnais", 1630 - 1669), γνωστός και ως Φρανσουά λ'Ολοννουά ("François l'Olonnois") ή Ζαν-Νταβίντ Νω ("Jean-David Nau"), ήταν Γάλλος πειρατής που δραστηριοποιήθηκε στην Καραϊβική κατά τη δεκαετία του 1660.
Χένρι Τρέισι Κόξγουελ

Ο Χένρι Τρέισι Κόξγουελ (, 2 Μαρτίου 1819, Γούντχαμ, Κεντ – 5 Ιανουαρίου 1900, Λιούις, Σάσσεξ, Αγγλία), ήταν Άγγλος αεροναυτικός.
Σάμρα Ραχιμλί

Η Σάμρα Ραχιμλί (Αζερμπαϊτζάν: Səmra Rəhimli, γεννημένη στις 20 Οκτωβρίου 1994) είναι τραγουδίστρια του Αζερμπαϊτζάν. Το 2015, αγωνίστηκε στην O Ses Türkiye (The Voice of Turkey) όπου έφτασε στους προημιτελικούς και τον Μάρτιο του 2016, έγινε φιναλίστ στην πρώτη σεζόν της Səs Azərbaycan (The Voice of Azerbaijan). Στις 10 Μαρτίου 2016, ανακοινώθηκε ως η εκπρόσωπος του Αζερμπαϊτζάν για το διαγωνισμό τραγουδιού της Eurovision 2016 με το τραγούδι "Miracle". Η Ραχιμλί συμμετείχε κατά τη διάρκεια του Ημιτελικού 1 και προχώρησε επιτυχώς στο Μεγάλο Τελικό όπου τερμάτισε 17η με 117 πόντους.
Σαμίρ Τζαβατζαντέχ

Ο Σαμίρ Τζαβατζαντέχ (Αζερμπαϊτζάν: Samir Cavadzadə pron. [Sɑmiɾ dʒɑvɑdzɑdæ], γεννημένος στις 16 Απριλίου 1980, Μπακού, Αζερμπαϊτζάν) είναι τραγουδιστής ποπ του Αζερμπαϊτζάν. Επιλέχθηκε ως εκπρόσωπος του Αζερμπαϊτζάν, μαζί με τον Ελνούρ Χουσέινοφ, για να εμφανιστεί στο Διαγωνισμό Τραγουδιού της Eurovision 2008.

Ο Σαμίρ Τζαβατζαντέχ αποφοίτησε από το πανεπιστήμιο με πτυχίο το 2002. Το 2003 ολοκλήρωσε πενταετή μαθήματα μουσικής με ειδίκευση στο mugham. Αφού υπηρετούσε στο στρατό για ένα χρόνο, έγινε μέλος της ποπ μπάντας Sheron για τα επόμενα τρία χρόνια και τελικά άρχισε να ασχολείται με σόλο καριέρα.

Αρχικά, ο Σαμίρ δεν κατονομάστηκε μεταξύ εκείνων που συναγωνίστηκαν για να αντιπροσωπεύσουν το Αζερμπαϊτζάν στην Eurovision. Στις 2 Φεβρουαρίου 2008, η κριτική επιτροπή επέλεξε τον Ελνούρ Χουσέινοφ για δύο άλλους υποψηφίους (Aynur Isgandarli και το ροκ συγκρότημα Unformal) και αποκάλυψε ότι το νικητήριο τραγούδι "Day After Day¨" θα έπαιζε ως ντουέτο από τους Χουσέινοφ και Τζαβατζαντέχ. Σε μια συνέντευξη που ακολούθησε την απόφαση, ένας από τους συντονιστές του διαγωνισμού (και ο συντάκτης των στίχων του "Day After Day"), Zahra Badalbeyli δήλωσε ότι δεν ήταν αντίθετο στους κανόνες του διαγωνισμού για τον Elnur Hüseynov να προσκαλέσει έναν άλλο ή περισσότερους καλλιτέχνες να τραγουδήσουν μαζί του, και ότι ήταν η αμοιβαία συμφωνία του και του Τζαβατζαντέχ να εκτελεί το "Day After Day" σε ντουέτο.

Τον Ιούλιο του 2012, ο Σαμίρ ανακοίνωσε τα σχέδιά του να παντρευτεί.
Spar

Η Spar, ως εμπορικό σήμα SPAR, είναι μια ολλανδική πολυεθνική αλυσίδα λιανικής πώλησης και μάρκα franchise με περίπου 12.500 καταστήματα σε 42 χώρες παγκοσμίως. Ιδρύθηκε το 1932 από τον Adriaan van Well. Μέσω των θυγατρικών της, η Spar λειτουργεί στις περισσότερες ευρωπαϊκές χώρες, σε μέρη της Αφρικής, της Ασίας και της Ωκεανίας. Η έδρα της βρίσκεται στο Άμστερνταμ.
Φύλακες του Γαλαξία 2

Φύλακες του Γαλαξία 2 (πρωτότυπος τίτλος: Guardians of the Galaxy Vol. 2) είναι μία αμερικανική ταινία με υπερήρωες του 2017, σε σκηνοθεσία Τζέιμς Γκαν. Το σενάριο γράφτηκε από τον ίδιο τον σκηνοθέτη, το οποίο είναι βασισμένο στην ομάδα της Marvel Comics, Φύλακες του Γαλαξία. Η παραγωγή της ταινίας έγινε από τη Marvel Studios και η διανομή από τη Walt Disney Studios Motion Pictures. Η ταινία είναι η 15η του Κινηματογραφικού Σύμπαντος της Marvel, και συνέχεια της ταινίας "Φύλακες του Γαλαξία" (2014). Πρωταγωνιστούν οι Κρις Πρατ, Ζόε Σαλντάνα, Ντέιβ Μπατίστα, Βιν Ντίζελ, Μπράντλεϊ Κούπερ, Μάικλ Ρούκερ, Κάρεν Γκίλαν, Πομ Κλεμεντιέφ, Ελίζαμπεθ Ντεμπίκι, Κρις Σάλιβαν, Σον Γκαν, Σιλβέστερ Σταλόνε και Κερτ Ράσελ. 

Η ταινία ανακοινώθηκε από το 2014, στο San Diego Comic-Con, πριν την κυκλοφορία της πρώτης ταινίας. Ο τίτλος της ταινίας έγινε γνωστός από τον Γκαν, τον Ιούνιο του 2015. Τα γυρίσματα ξεκίνησαν τον Φεβρουάριο του 2016, στα Pinewood Studios, στη Τζόρτζια, και ολοκληρώθηκαν τον Ιούνιο το 2016. Το κύριο θέμα της ταινίας είναι οι μυστηριώδεις ρίζες του Πίτερ Κουίλ, με τους Φύλακες να τον βοηθούν να τις ανακαλύψει. 

Η ταινία έκανε πρεμιέρα στις 10 Απριλίου του 2017, στο Τόκιο, ενώ στις 5 Μαΐου του ίδιους έτους κυκλοφόρησε και στις ΗΠΑ, σε 3D και IMAX 3D. Η ταινία σημείωσε εισπρακτική επιτυχία και συγκέντρωσε πάνω από $863 εκατομμύρια έσοδα, καθιστώντας την την 8η πιο επιτυχημένη εισπρακτικά του έτους, ενώ προσπέρασε και την πρώτη ταινία, η οποία είχε εισπράξει σχεδόν $773 εκατομμύρια. Σε γενικές γραμμές, οι κριτικές που δέχτηκε ήταν θετικές, οι οποίες αφορούσαν τα οπτικά εφέ της, τη μουσική επένδυση και το καστ της, ωστόσο, μερικές κριτικές δεν τη βρήκαν τόσο "φρέσκια" όπως την πρώτη. Θα κυκλοφορήσει και συνέχεια το 2023, με τον τίτλο "Φύλακες του Γαλαξία 3", με τον Γκαν να αναλαμβάνει ξανά σκηνοθεσία και σενάριο.